kardosdrur/scandi-wiki huggingface dataset:
Fuckr med dn hjrne

Fuckr med dn hjrne er en dansk underholdnings- og fakta-serie på 8 afsnit, der første gang blev sendt onsdag den 21. august 2013, på DR3 med illusioner, tankeeksperimenter og psykologiske forsøg med værten og illusionisten Jan Hellesøe.

På grund af nogle af de største seertal på DR3 i 2013, blev serien forlænget. Sæson 2 begyndte 5. marts 2014 på DR3 med 10 afsnit. Første december 2014 blev live-programmet "Fuckr med døden" sendt, efterfulgt af DR3-julekalenderen "Fuckr med dn jul" med et dagligt december-afsnit.

Priser 
 2014 – Vinder af Zulu Awards for "Årets originale TV-program".
 2014 – Vinder af TV Prisen for "Årets nyskabelse - Underholdning".
 2014 – Vinder af TV Prisen for "Bedste Foto".

Referencer

Eksterne henvisninger 
 

DR-serier
Tv-underholdningsprogrammer fra Danmark
Danske tv-serier fra 2010'erne
Josefvatnet

Josefvatn er en bygd og en sø i Balsfjord kommune i Troms og Finnmark fylke i Norge. Balsfjords administrationscenter, Storsteinnes ligger omtrent ti kilometer syd for Josefvatn, som ligger i 88 meters højde. Der bor omtrent 60-70 personer omkring søen, der har et areal på 3,39 km² og en omkreds på omkring 10,13 km.

Balsfjord
Søer i Troms og Finnmark
Storsteinnes

Storsteinnes er en by der er administrastionsby i Balsfjord kommune i Troms og Finnmark fylke i Norge. Byen har 971 indbyggere (2012), og ligger inderst i Sørkjosen i Balsfjorden. Byen er den største i kommunen, foran Nordkjosbotn.

Stedet 
Storsteinnes var tidligere et vejknudepunkt i fylket, men efter omgribende forandringer af vejnettet, kom stedet væk fra E6, som er hovedfærdselsåren gennem Troms.

Mange af Storsteinnes arbejdspladser er i dag tilknyttet kommunal service og administration. Landbrug står også for en væsentlig del af arbejdspladserne i kommunen, både med primærproduktion og tjenesteydelser. TINE har et stort mejeri (osteproduktion) og gedeosteri i Storsteinnes, og der er også virksomheder der producerer foder til husdyr og fisk.
I kommunecenteret finnes også handels- og servicevirksomheder indenfor forskellige brancher; hus- og byggeleverandører (Maxbo og Byggmakker), flere elektriske firmaer (JM Hansen, Euronics), rørlæggerforretninger, tøj og sko, gavebutik, Sparebank 1 Nord-Norge, vinmonopol, sportsbutik, optiker, frisører, daglivarebutikker, bilværksteder og traktorsværksted. Dertil både offentlig og privat tandlæge, kommunalt lægecenter, apotek, veterinærkontor. Storsteinnes centrum har også et fint udvalg af kafeer, spisesteder og en pub.
I idrætsparken på Moan ligger Balsfjordhallen som er genrejst efter storbranden i 2010. Her finnes også Moan Kunstgress, skiskytteanlæg, lysløjpe og Storsteinnes skole. Midt-Troms Museums afdeling Fjordmuseet ligger her og viser sine besøgende naturhistorie.

Byen har også en fodboldklub som spiller i 5. division, avd. 2 i Troms, Storsteinnes IL

Eksterne kilder/henvisninger 

Byer i Troms og Finnmark
Balsfjord
Live Bootleg

Live Bootleg er et livealbum fra det amerikanske rockband Aerosmith. Optagelserne stammer fra Aerosmith Express Tour'en, som tog bandet rundt på de største stadions i nordamerikanske storbyer i 1977-78. I de år var bandets popularitet og pladesalg på sit højeste. Det var første gang siden debuten i 1973, at Aerosmith ikke udgav et album med originalt, nyt materiale. Albummet er præget af at numrene spilles i et hurtigt tempo, til tider nærmest for hurtigt. Ifølge trommeslager Joey Kramer, skyldtes det at bandet i disse år tog rigeligt med stoffer før og under koncerterne. Høje på stoffer spillede bandet ganske enkelt hurtigere end på studie optagelser.

Spor 
 # "Back In The Saddle"
 # "Sweet Emotion"
 # "Lord Of The Thighs"
 # "Toys In The Attic"
 # "Last Child"
 # "Come Together"
 # "Walk This Way"
 # "Sick As A Dog"
 # "Dream On"
 # "Chip Away The Stone"
 # "Sight For Sore Eyes"
 # "Mama Kin'"
 # "S.O.S Too Bad"
 # "I Ain't Got You"
 # "Mother Popcorn"
 # "Train Kept A' Rollin' / Strangers In The Night"

Aerosmith-album
Livealbum fra 1978
Aurela

Aurela var et charterflyselskab fra Litauen. Selskabet havde hub og hovedkontor på Vilnius Airport, syv kilometer fra landets hovedstad Vilnius. Det blev etableret i 1985 og startede flyvningerne året efter. I juni 2013 blev selskabet erklæret konkurs, efter at flyvningerne blev indstillet i februar.
 
Lituanica opererede ved lukningen i 2013 udelukkende charterflyning. Flyflåden bestod af to Boeing 737-300 med en gennemsnitsalder på 23 år. Det yngste fly på godt 21 år blev via leasingselskabet overdraget til Kyrgyzstan Air Company, mens flyet på 25.5 år kom i flåden hos Grand Cru Airlines.

Eksterne henvisninger 

 Aurelas officielle hjemmeside

Referencer 

Tidligere flyselskaber fra Litauen
Etableret i 1985
Ophørt i 2013
Vilnius
Rinerhorn

Rinerhorn er en 2.528 meter høj bjergtop i Albulaalperne i den schweiziske kanton Graubünden. Bjerget ligger umiddelbart syd for Davos. Rinerhorn er et velbesøgt udflugtsmål for både sommerturister og skiturister.

Navnets opståen 
Navnet ’Rinerhorn’ menes at have sit udgangspunkt i, at den dal, hvori bjerget har sit fraløb, oprindeligt er kaldt ’Rin’, der er en gammel betegnelse på egnen for vandløb, og som også kendes fra Rhinen, der har sit udspring tæt herpå. Og sidste del af navnet ’horn’ er en almindeligt anvendt betegnelse for en bjergtop, kendes også fra fx Matterhorn eller Schilthorn.

Geografi 
Rinerhorn ligger med sin vestlige side ud mod dalen Landwassertal og afgrænses mod øst af dalen Sertig, hvor bjergets nordlige side afvandes. Rinerhorn danner den nordlige spids af en højderyg, der løber fra syd til nord. De omkringliggende bjerge er: Marchhüreli (2.578 m.o.h.), Bachhorn (2.908 m.o.h.), Älplihorn (3.006 m.o.h.) samt Chrachenhorn (2.891 m.o.h.).

De nærmeste byer er Davos mod nord, otte km borte i lige linje. Vestpå, og umiddelbart under bjerget, ligger Glarus, der er en mindre bebyggelse med egen jernbanestation. Mod øst ligger den blinde dal Sertigtal med landsbyen Sertig.

Turistområdet 
For såvel sommerturister på bjergvandring eller vinterturister på pisterne starter den nærliggende vej op på bjerget ved jernbanestationen på Landwasserstrasse i Glarus. Herfra går svævebanen Rinerhornbahn op til plateauet Jatzmeder, hvor der er restaurant og hvorfra områdets skilifter udgår og hvorfra de fint afmærkede vandreruter starter. Fra Rinerhornbahns endestation er der en times vandretur op til toppen af Rinerhorn.

På de østvendte skråninger af Rinerhorn har der siden starten af 1960'erne været et vintersportssted med skilifter op i en højde af 2.492 m.o.h. Udover den nævnte Rinerhornbahn (lukkede gondoler) er der fire almindelige skilifter. Det er altsammen en del af skiområdet ’’Davos Klosters Mountains’’.

Billedgalleri

Eksterne links

Referencer 

Graubünden
Bjerge i Alperne
Bjerge i Schweiz
Kyrgyzstan Air Company

Kyrgyzstan Air Company er det nationale flyselskab fra Kirgisistan. Selskabet har hub og hovedkontor på Manas International Airport, 25 kilometer fra landets hovedstad Bisjkek. Det blev etableret i 2001.
 
Selskabet opererede i september 2013 ruteflyvninger til ti destinationer fra deres baser på Manas og Osh Airport i Osj. Flyflåden bestod af seks fly med en gennemsnitsalder på 21,9 år. Heraf var der to Boeing 737-300, og et -400 og -500. Udover det havde selskabet to eksemplarer af Airbus A320-200. Kyrgyzstan var på EUs sorte liste over flyselskaber, som ikke havde adgang til det europæiske luftrum eller lufthavne.

Eksterne henvisninger 
 Kyrgyzstan Air Companys officielle hjemmeside

Referencer 

Flyselskaber fra Kirgisistan
Etableret i 2001
Bisjkek
Blæsebælg

En blæsebælg er en anordning, der er konstrueret til at levere et kraftigt pust af luft. Den enkleste form består af en fleksibel pose, der så vidt muligt er lufttæt, og som ofte er fremstillet i læder, der er omfattet af to stive brædder eller plader med et håndtag. For enden er et mundstykke, hvor luften kommer ud, når blæsebælgen presses sammen. I den ene af de stive plader er en ventil, der tillader luft at komme ind i posen, når blæsebælgen trækkes fra hinanden. En blæsebælg har mange anvendelser, men bruges særligt meget til at puste på et bål eller en flamme for at øge mængden af tilgængelig ilt.

I en smedje benyttes ofte to blæsebælge, der er ude af takt, således at den ene puste, når den anden tager luft ind. På denne måde er der et kontinuerligt pust, og derved ny luft til at hold liv i ilden.

Blæsebælge kendes langt tilbage i historien, og har bl.a. været brugt til at støbe bronze og smedning i middelalderen.

Værktøj
Charter (politik)

Et charter er et engelsk frihedsbrev. Det er kendt i forbindelse med Magna Carta, der er det dokument som den engelske overklasse i 1700-tallet brugte til at presse kongen til at afgive magt.

Tekster
Aftaleret
Nociceptor

En nociceptor er en specialiseret nervecelle, hvis funktion er at "registrere smerte". Nociceptorer betegnes i daglig tale som smertereceptorer, og beskytter kroppen fra omgivelserne ved at reagere på stimuli af potentielt skadelig natur.

Definitionen blev fastlagt i 1900-tallets begyndelse af Sir Charles Sherrington og stammer fra latin "nocere", at skade, og "receptor", modtager.

Henvisninger 

Neuron
Sanser
Hyperalgesi

Hyperalgesi indebærer, at følelsen af et smertende stimuli i og omkring et skadet hudområde opleves stærkere end normalt. Hyperalgesi kan medføre, at selv almindelig berøring kan føles ubehagelig og direkte smertefuld.

Det modsatte (dvs. nedsat evne til at føle smerte) betegnes som hypoalgesi.

Sygdomme
Hårsækmider

Hårsækmider (Demodex) er en slægt af små leddyr der hører til i underklassen Acari af spindlere.
Miderne lever i hårsækken på pattedyr så som hunde (Demodex canis, Demodex injai og Demodex sp. "cornei."), katte (Demodex cati og Demodex gatoi) og mennesker (Demodex brevis og Demodex folliculorum).
Der er flere end hundrede forskellige arter.

Værtens sygdomme 
Hundens hårsækmider kan foresage en hudbetændelse der betegnes demodicose.

Visse af miderne lever i porene i ansigtets hud,
og det har været foreslået at demodex-arten Demodex folliculorum og dens bakterie Bacillus oleronius er medvirkende til hudsygdommen rosacea.

Udbredelse 

Hårsækmider anses ikke for at kunne springe mellem værter, og hos mennesker der ejer kæledyr har man ikke kunnet konstatere en øget forekomst af mider. Et studie fandt hårsækmider hos omkring 18% af menneskerne.

Dette er typisk idet i fleste studier finder hårsækmider på 10-20 % af de undersøgte mennesker. Disse studier har forsøgt at finde miderne ved visuel undersøgelse. Et nyt studier fra 2014 fandt også hårsækmider i 14 % af undersøgte ved visuel undersøgelse af en skrabeprøve fra ansigtet, men en DNA-analyse af skrabene viste imidlertid DNA fra hårsækmider i 100 % af de undersøgte personer over 18 år, og i 70 % af de yngre personer.

Henvisninger 

Mider
Parasitiske mider
Knud Møller (Burmeister & Wain)

Knud Møller (10. oktober 1923 i København – 8. januar 1994) var en dansk direktør og civilingeniør.

Karriere 
Han var søn af landsretssagfører Hans Møller (død 1955) og hustru Elsebeth f. Hilarius-Kalkau (død 1974), blev student fra Sortedam Gymnasium 1942 og cand.polyt. 1948. Samme år blev Møller ansat som ingeniør hos Burmeister & Wain, hvor han blev underdirektør og chef for dieselmotor-konstruktionsafdelingerne 1962, direktør for dieselmotorkonstruktions- og dieselmotorproduktionsafdelingerne 1963 og selskabets administrerende direktør fra 1968 til 1971. Han etablerede eget firma 1972.

Tillidshverv 
Knud Møller var medlem af La Société des Ingénieurs Civils de France, The Institute of Marine Engineers 1963 og The Royal Institution of Naval Architects 1965; medlem af Lloyds Register of Shipping's danske komité 1963-71; medlem af Akademiet for de Tekniske Videnskaber 1965; formand for bestyrelsen for Dansk Atomreaktor konsortium 1965-72, for standardiseringsudvalget for definitioner vedr. maskiner (under Dansk Standardiseringsråd) 1965; medlem af Danatom's repræsentantskab 1965-72, af forretningsudvalget i Jern- og Metalindustriens Sammenslutning 1966-71, af bestyrelsen for efteruddannelsesrådet for elektronisk databehandling 1966-69, af Atomenergikommissionen 1967-72, af Industrirådet 1970-72 samt medlemsrepræsentant i Foreningen af Jernskibs- og Maskinbyggerier i Danmark 1968-71. 

Desuden medlem af bestyrelsen for Alpha-Diesel A/S, Frederikshavn og A/S Holeby Dieselmotor Fabrik 1963-72; 1968 formand for bestyrelsen for: Burmeister & Wain (Overseas) Ltd., London, Burmeister & Wain (Overseas) Ltd.. Tokyo, Burmeister & Wain France, S.A.R.L.. Paris, Burmeister & Wain South Africa (Pty.) Ltd., Cape Town, Burmeister & Wain American Corporation, New York.

Han blev gift 21. november 1953 med Hanne Nyborg (født 21. januar 1934), datter af arkitekt Hans Peter Therkelsen Nyborg og hustru Marie født Hougaard.

Kilder 
 Kraks Blå Bog 1974

Personer i Kraks Blå Bog (afdøde)
Personer fra København
Ingeniører fra Danmark
Erhvervsfolk fra Danmark
Personer med tilknytning til Burmeister & Wain
Danskere i 1900-tallet
Medlemmer af Akademiet for de Tekniske Videnskaber
Medlemmer af Industrirådet
Here and There

Here and There er et livealbum af den britiske sangeren Elton John udgivet i 1976. Titlen refererer til de to koncerter af albummet; "Here" er en koncert indspillet i Royal Festival Hall i London den 18. maj 1974 og "There" er en koncert indspillet i Madison Square Garden i New York City den 28. november 1974. Albummet blev certificeret guld i maj 1976 og platin i august 1998 af Recording Industry Association of America.

Indhold 
Alle sange er skrevet af Elton John og Bernie Taupin, medmindre andet er angivet.

Medvirkende musikere 
Elton John – piano, vokal
Ray Cooper – percussion
Lesley Duncan – vokal på "Love Song"
Davey Johnstone – guitar, baggrundsvokal, mandolin på "Honky Cat"
Dee Murray – basguitar, baggrundsvokal
Nigel Olsson – trommer, baggrundsvokal

Elton John-album
Album fra 1976
Livealbum fra 1976
Piggtind

Piggtinden er et bjerg i den sydlige del af Lyngsalperne i Troms og Finnmark fylke i Norge. Det er 1.505 moh. og er grænsepunkt mellem Balsfjord, Tromsø og Storfjord kommuner. Med sin karakteristiske og let genkendelige pyramideform er Piggtinden en af Troms fylkes mest kendte bjergtoppe.

Piggtinden er en vanskelig at bestige for bjergbestigere. Den blev besteget første gang i 1920 af Henning H. Tønsberg, Carl Wilhelm Rubenson og Eskild Jensen. Den første vinterbestigning var ikke før i 1971. Piggtinden er også kendt fra Peter Wessel Zapffes beretning «Fire korstog til Piggtind» i bogen Barske Glæder, hvor han beretter om sine fire forsøg på at nå toppen.

Eksterne kilder/henvisninger 

 «Et (af mange) korstog til Piggtind», fra turliv.no
 Billeder af Piggtinden 

Bjerge i Troms og Finnmark
Balsfjord
Tromsø
Storfjord
Knud Møller (Dansk Sojakagefabrik)

Knud Møller (født 19. juli 1901 i Dragør, død 7. marts 1976) var en dansk direktør.

Han var søn af lodsoldermand Frederik Wilhelm Møller (død 1936) og hustru Bertha f. Præst (død 1944), tog præliminæreksamen 1918 og Købmandsskolens dagskoleeksamen 1919. Møller blev ansat i A/S Det Østasiatiske Kompagni 1919, var til tjeneste ved kompagniets filialer i Kina 1924-28, i Indien 1928-50, blev prokurist ved hovedkontoret i København 1950 og var direktør for Dansk Sojakagefabrik A/S fra 1957 til 1967.

Han var dansk konsul i Madras 1939-50, medlem af bestyrelsen for Det Danske Medicinal- & Kemikalie Kompagni A/S og A/S Aalborg Margarinefabrik og medlem af Industrirådet 1960-67. Han var Ridder af Dannebrog og bar Kong Christian X's Erindringsmedalje.

Møller blev gift 9. februar 1933 med Brita Steenbach (10. august 1905 i Odense - ?), datter af godsejer Henrik Steenbach (død 1948) og hustru Ellen født Haugsted (død 1951).

Kilder 
 Kraks Blå Bog 1974

Personer i Kraks Blå Bog (afdøde)
Personer fra Dragør
Riddere af Dannebrog
Erhvervsfolk fra Danmark
Danskere i 1900-tallet
Konsuler fra Danmark
Medlemmer af Industrirådet
Personer med tilknytning til Det Østasiatiske Kompagni
Søren Kierkegaards Plads

Søren Kierkegaards Plads er en plads på Slotsholmen i København opkaldt efter teologen og filosoffen Søren Kierkegaard. Pladsen ligger langs med havnefronten mellem Det Kongelige Bibliotek, hvis hovedindgang vender ud mod pladsen, Tøjhusmuseet, Christian 4.s Bryghus og Frederiksholms Kanal.

Historie 
Pladsen blev anlagt i 1999 i forbindelse med opførelsen af Det Kongelige Biblioteks tilbygning Den Sorte Diamant.

Eksterne henvisninger 

Slotsholmen
Torve og pladser i København
Indre By (København)
Friedrich von Hagedorn

Friedrich von Hagedorn (23. april 1708 i Hamburg - 28. oktober 1754 sammesteds) var en tysk digter.  

Hagedorn studerede først jura i Jena og var derefter 1726—29 sekretær hos den danske gesandt i London, hvor han blev i stand til at dyrke studiet af engelsk litteratur og sprog. I 1733 knyttedes han til et gammelt handelsselskab English Court i Hamburg, og den uafhængige stilling, han derved vandt, indvirkede gunstigt på hele hans litterære position. Der samledes en udvalgt vennekreds om ham, som trådte i skranken for den gode smag. Han udgav 1729 Versuch einiger Gedichte, i lighed med Hoffmannswaldaus og Brockes’ poesi, men først med sin om La Fontaines lethed i versifikationen mindende samling, Versuch in poetischen Fablen und Erzählungen (1738), der efterfulgtes af Oden und Lieder og Moralische Gedichte, der er påvirkede af Horats, viste han egentlig digterisk talent. Hans Poetische Werke udkom i 7 bind (1756), senere ved Eschenburg med levnedsbeskrivelse (1800).

Kilder 

 

Digtere fra Tyskland
Tyskere i 1700-tallet
Salmonsens
Personer fra Hamborg
Jurister fra Tyskland
Wilhelm Körte

Friedrich Heinrich Wilhelm Körte (født 24. marts 1776 i Aschersleben, død 28. januar 1846 i Halberstadt) var en tysk litteraturhistoriker.

Körte skrev adskillige arbejder, af hvilke de om Gleim (biografi 1811, brevsamlinge 1803, 1806, nye oplag 1811-13, 1841) og F.A. Wolf (1833) har haft et bestændig værdi.

Kilder 

 

Litteraturhistorikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Ugglan
Barthold Heinrich Brockes

Barthold Heinrich Brockes (født 22. september 1680 i Hamborg, død 16. januar 1747 sammesteds) var en tysk digter.

Brockes, der var kejserlig pfalzgreve og kommanderende for sin fødebys borgermilits, oversatte digte ved Marini, Pope og Thomson samt forfattede et passionsoratorium og religiøse naturbetragtelser, hvilke udkom under titlen Irdisches Vergnügen in Gott (1721-48). På svensk findes Jesu Kristi lidande och död rimvis betrachtadt och sångvis uppfördt (1731). Brockes biograferedes af Alois Brandl i 1878.

Kilder 
 

Digtere fra Tyskland
Oversættere fra Tyskland
Tysksprogede forfattere
Tyskere i 1600-tallet
Tyskere i 1700-tallet
Personer fra Hamborg
Ugglan
Stagiaire

Ordet stagiaire betegner en praktikant eller lignende i forskellige sammenhænge:

 Stagiaire (cykelsport) - en cykelrytter på prøve på et professionelt cykelhold
 Stagiaire (EU) - en praktikant (typisk med en videregående uddannelse) i en EU-institution
Momentum (ord)

Momentum (latin movimentum, movere: bevæge) er et forholdsvis nyt ord i dansk sprogbrug. Ordet er kendt fra 1991, dog brugte Klaus Rifbjerg det allerede i 1977 i Et bortvendt ansigt.

Momentum kommer fra engelsk og betyder fremdrift.  På engelsk betyder momentum også impuls.

Se også 
 se det engelske opslag :en:Momentum.

Noter 

Ord og vendinger
Dansk Melodi Grand Prix 2014

Dansk Melodi Grand Prix 2014 var den 44. udgave af Dansk Melodi Grand Prix, en årligt tilbagevendende sangkonkurrence afholdt siden 1957 af Danmarks Radio (DR). Konkurrencens formål var at finde den sang, der skulle repræsentere Danmark på hjemmebane ved Eurovision Song Contest 2014 (ESC) i København.

Konkurrencen blev vundet af Basim med sangen "Cliche Love Song".

Arrangementet 
Dansk Melodi Grand Prix 2014 blev afviklet 8. marts 2014 i Arena Fyn i Odense med Louise Wolff og Jacob Riising som værter. Dermed blev konkurrencen afholdt på Fyn for første gang siden 1993.

Showet blev åbnet af sidste års vinder, Emmelie de Forest, mens tre andre tidligere vindere af Dansk Melodi Grand Prix underholdt seerne og publikum i afstemningspausen: Kirsten & Søren, Birthe Kjær og Rollo & King.

Deltagere 

DR havde modtaget 872 sange, da fristen for at indsende bidrag til Dansk Melodi Grand Prix 2014 udløb 7. oktober 2013. Det er det højeste antal bidrag, DR nogensinde har modtaget til Dansk Melodi Grand Prix; hele 131 sange mere end de 741 sange, der blev sendt ind til Dansk Melodi Grand Prix 1988.

Et bedømmelsesudvalg, hvis medlemmer ikke vil blive offentliggjort, har udvalgt seks af de indsendte sange til at deltage i konkurrencen. Derudover har DR ud fra redaktionelle overvejelser inviteret fire udvalgte bidragsydere med på et wildcard: Sonny, Anna David, Nadia Malm og Michael Rune.

Bryan Rice og Danni Elmo havde begge deltaget i Dansk Melodi Grand Prix ved tidligere lejligheder; Bryan Rice i 2010, Danni Elmo i 2006 og 2007.

Afstemning 
I første afstemningsrunde stemte seerne og en fagjury på alle 10 sange. De tre sange, der sammenlagt fik flest point, gik videre til anden afstemningsrunde, hvor seerne og fagjuryen endeligt afgjorde, hvilken af de tre sange der vandt. 

Da vinderen skulle findes i anden afstemningsrunde, gav hvert jurymedlem henholdvis 1, 2 og 3 point til sangene. Tilsammen uddelte de fem jurymedlemmer dermed 30 point, og det samme gjorde seerne. Seernes point blev fordelt proportionelt, således at 50 procent af seernes stemmer svarede til 15 point. Dermed kunne en sang maksimalt opnå 15 point fra fagjuryen og 30 point fra seerne.

Fagjuryen bestod af Jørgen de Mylius, Søs Fenger, Camille Jones, Lars "Chief 1" Pedersen og Mich "Cutfather" Hedin Hansen.

Seernes stemmer og fagjuryens stemmer vægtede hver 50 % i begge afstemningsrunder.

Superfinale

Kilder 

 
2014
Begivenheder i 2014
Musik i Odense
Musik i 2014
Gold Panda

Den kinesiske Gold Panda er en serie af guldmønter, der udstedes af Folkerepublikken Kina. Man begyndte at lave den i 1982. Designet skifter årligt (med en enkel undtagelse), og den er kommet i forskellige størrelser fra  troy ounce til 1 troy ounce.
Der laves også sølv-, platin- og palladium-mønter med samme design som guldmønten.

Historie 
De første guldpanda'er blev lavet i 1982, i størrelserne 1, ,  og  troy ounce af 99,9 % guld. Året efter blev endnu en størrelse tilføjet -  oz. Nogle år blev større mønter lavet på 5 og 12 oz. I 2001 annoncerede man, at man ikke ville ændre designet årligt længere, så 2002-mønten blev ens med den fra 2001. Men samlere reagerede ved kun at købe halvt så mange mønter som normalt, og året efter gik Kina tilbage til deres oprindelige idé. Der er flere steder, der producerer mønterne, heriblandt - men ikke kun - Beijing, Shenzhen, Shanghai og Shenyang. I modsætningen til de amerikanske mønter, der viser hvor de er præget, kan man ikke se det på guldpanda'erne. Nogle få år har der dog været små ændringer, så man kunne se, hvor den blev præget.

Beskrivelse 
Forside: En tegning af Himmeltemplet (et tempel i Beijing), og bogstaver øverst, der siger "Zhonghoa Renmin Gonghegou", der betyder Folkerepublikken Kina. Nederst står årstallet med arabertal
Bagside: Forskellige tegninger af pandaer, som er et nationalsymbol for Kina. Designet varierer hvert år med undtagelse af år 2001 og 2002, hvor designet var ens.

Dimensioner

Eksterne henvisninger 
 Hjemmeside for den officielle distributør af guldmønten i Kina

Guldmønter
Kinas økonomi
Manderup Due

Manderup Due henviser til:

 Manderup Due (lensmand) (omkring 1598-1660) – dansk lensmand
 Manderup Due (officer) (1668-1710) – dansk officer
Beatrice Prisen

Beatrice Prisen blev stiftet i 1983 af Birthe og Paul Beckett. Prisen uddeles hvert år med kr. 50.000 af Det Danske Akademi, den tildeles en skønlitterær forfatter inden for lyrik eller prosa, hvis "allerede udgivne bøger har en kvalitet, som der er grund til at påskønne, og om hvem der er grund til at tro, at han eller hun vil udvikle sig yderligere".

Liste over modtagere

Referencer

Eksterne links  
Beatrice Prisen på Litteraturpriser.dk

Litteraturpriser fra Danmark
Etableret i 1983